यूट्यूब ने पार्टनर प्रोग्राम से बाहर किया; पैसे नहीं कमा सकेगा, 9 आपत्तिजनक वीडियो भी हटाए
राजस्थान के 2 मुस्लिम युवक नासिर-जुनैद हत्याकांड में आरोपी गौरक्षक मोनू मानेसर पर यूट्यूब ने भी एक्शन ले लिया है। उसे यूट्यूब पार्टनर प्रोग्राम पर अनिश्चितकाल के लिए निलंबित कर दिया गया है।
राजस्थान के 2 मुस्लिम युवक नासिर-जुनैद हत्याकांड में आरोपी गौरक्षक मोनू मानेसर पर यूट्यूब ने भी एक्शन ले लिया है। उसे यूट्यूब पार्टनर प्रोग्राम पर अनिश्चितकाल के लिए निलंबित कर दिया गया है। यानि अब मोनू मानेसर खुद के द्वारा यूट्यूब पर अपलोड किए गए किसी भी वीडियो से पैसे नहीं कमा सकेगा। इतना ही नहीं आपत्तिजनक पाए जाने पर मोनू मानेसर के यूट्यूब से 9 वीडियो भी हटा दिए गए हैं।
2 लाख से ज्यादा फॉलोअर्स
बता दें कि गुरुग्राम के गांव मानेसर का रहने वाला मोहित यादव उर्फ मोनू बजरंग दल में हरियाणा गौरक्षा प्रमुख है। उसने खुद का यूट्यूब अकाउंट बनाया हुआ है, जिस पर 2 लाख से ज्यादा उसके फॉलोअर्स हैं। इतना ही नहीं उसके फेसबुक पेज पर 83 हजार फॉलोअर्स हैं।
आरोप है कि अपने यूट्यूब पर बनाए अकाउंट पर उसने काफी आपत्तिजनक वीडियो अपलोड किए, जिसमें कथित गौरक्षकों की पिटाई और खुलेआम हथियार के साथ काफी वीडियो अपलोड किए, लेकिन उस पर किसी ने ध्यान नहीं दिया। नासिर-जुनैद की हत्या के बाद चर्चा में आने पर यूट्यूब ने एक्शन लिया और उसके 9 वीडियो हटा दिए।
जिंदा जलाकर मारने का आरोप
राजस्थान के जिला भरतपुर के पहाड़ी इलाके के गांव घाटमीका निवासी नासिर (28) और जुनैद (33) को 15 फरवरी को किडनैप किया गया था। अगले दिन 16 फरवरी को हरियाणा के भिवानी में बोलेरो में दोनों के कंकाल बरामद हुए थे। इस मामले में दोनों के परिवार ने बजरंग दल से जुड़े गौरक्षक मोनू मानेसर और उसके साथियों पर मार पिटाई के बाद जिंदा जलाकर मार देने का आरोप लगाया था।
जिसके बाद भरतरपुर थाना पुलिस ने मोनू मानेसर सहित अन्य लोगों पर विभिन्न धाराओं में केस भी दर्ज है। अभी तक इस मामले में सिर्फ श्रीकांत नाम के एक आरोपी की गिरफ्तारी हुई है। जबकि राजस्थान पुलिस मामले में फरार 8 आरोपियों की फोटो भी जारी कर चुकी है। मोनू मानेसर नासिर-जुनैद हत्याकांड के बाद से ही फरार है।
पहले भी कई घटनाओं में आया नाम
मोनू मानेसर का नाम शुरू से ही विवादों से जुड़ता रहा है, लेकिन 28 जनवरी को वारिस की मौत और फिर 6 फरवरी को पटौदी में फायरिंग के बाद एकाएक मोनू मानेसर का नाम उछला, लेकिन नासिर-जुनैद की हत्या के बाद तो मोनू मानेसर की चर्चा देशभर में शुरू हो गई।
मोनू इस दोहरे हत्याकांड में ऐसा उलझा कि उसे खुद ही भूमिगत होना पड़ गया। वर्ना विवादों में तो उसका नाम आता रहा, लेकिन वह अपने प्रभाव के आगे कभी घबराया नहीं। अब राजस्थान के अलावा हरियाणा पुलिस भी उसे तलाश रही है।
यह खबरें भी पढ़ें:- 
कौन है मोनू मानेसर, जिसका नाम जुनैद-नासिर हत्या में आया: 20 दिन में 2 हत्या व 1 हत्या के प्रयास का आरोप; पुलिस से पहले मिलती है गौतस्करी की खबर 
राजस्थान के 2 मुस्लिम युवक जुनैद-नासिर को बोलेरो गाड़ी में जिंदा जलाने के केस में हरियाणा के मोनू मानेसर का नाम फिर चर्चा में है। हालांकि उसने सफाई दी कि इस केस से कुछ लेना-देना नहीं लेकिन जुनैद-नासिर का परिवार उसी पर आरोप लगा रहा है (पूरी खबर पढ़ें)
नासिर-जुनैद हत्याकांड... मोनू मानेसर के 2 VIDEO सामने आए:बोला- गौ-तस्करों को मारेंगे, जिंदा काटेंगे; हरियाणा पुलिस सुपर-डुपर, पूरी मदद करती है 
राजस्थान के 2 मुस्लिम युवकों नासिर-जुनैद हत्याकांड से चर्चा में आए गौरक्षक मोनू मानेसर के 2 वीडियो सामने आए हैं। पहले में वह गौ-तस्करों को मारने और जिंदा काटने की बात कर रहा है, जबकि दूसरे वीडियो में वह हरियाणा पुलिस की तारीफ में खूब कसीदे पढ़ते हुए पूरा सहयोग करने की बात कर रहा है (पूरी खबर पढ़ें)